**Előterjesztés**

**Alap Község Önkormányzata Képviselő-testületének,**

**Alsószentiván Község Önkormányzata Képviselő-testületének és**

**Sárszentágota Község Önkormányzata Képviselő-testületének**

**2022. május hónapban tartandó soron következő nyilvános ülésére**

**Napirendi pont:** Határozati javaslat az Alapi Közös Önkormányzati Hivatal 2021. évi költségvetésének teljesítéséről

**Előterjesztő:** Szalai János Milán polgármester, Husvéth Imre polgármester és Sebestyén Zoltán polgármester

Előterjesztés elkészítésében közreműködött: Csalovszkiné Mezei Zsuzsanna jegyző és Csőgörné Csősz Éva gazdálkodási ügyintéző

***Tisztelt Képviselők!***

Alap, Alsószentiván és Sárszentágota Községek Önkormányzatainak Képviselőtestületei 2013. február 1-jei hatállyal Alapi Közös Önkormányzati Hivatal létrehozásáról döntöttek.

Az Alapi Közös Önkormányzati Hivatal létrehozására és működtetésére kötött megállapodás (a továbbiakban: Megállapodás) tartalmára figyelemmel az **Alapi Közös Önkormányzati Hivatal 2019. évi költségvetésének végrehajtását az alábbiak szerint terjesztem elő:**

A Megállapodás 16. pontja alapján:

„16. A Képviselő-testületek megállapodnak abba, hogy a Közös Önkormányzati Hivatal munkájával kapcsolatos kérdésekben **szükség szerint – célszerűen** - együttes ülésen határoznak.

A Képviselő-testületek részéről **együttes döntés** szükséges, különösen az alábbi előterjesztésekről:

16.1. A Közös Önkormányzati Hivatal éves költségvetése Áht. 23.§ (2) bekezdés b) pontja szerinti megállapítása – annak módosítása – az éves költségvetési beszámoló adatai elfogadása.”

A **közös önkormányzati hivatalnak – mint költségvetési szernek – a zárszámadása a közös önkormányzati hivatal székhelye – esetünkben Alap Község Önkormányzata – zárszámadásában szerepel.**

A Képviselő-testületek a közös önkormányzati hivatal költségvetéséről külön ülésen, **ugyanazon előterjesztés alapján,** határozat formájában döntenek.

**Az Alapi Közös Önkormányzati Hivatal 2021. évi költségvetésének teljesült bevételét 93.405.189 forint összegben a teljesült kiadását 89.715.656 forint összegben állapítja meg.**

***Tisztelt Képviselő-testület!***

Az Alapi Közös Önkormányzati Hivatal 2021. évi költségvetésének teljesítését megtárgyalni és határozati javaslatban foglaltak szerint döntést hozni szíveskedjenek.

Alsószentiván, 2022. május 16.

Husvéth Imre

polgármester

*HATÁROZATI JAVASLAT*

….. Község Önkormányzat Képviselő-testületének

…./2022. (V. ….) határozata

az Alapi Közös Önkormányzati Hivatal 2021. évi költségvetésének végrehajtásáról

…… Község Önkormányzatának Képviselő-testülete megismerte az Alapi Közös Önkormányzati Hivatal (továbbiakban: Hivatal) 2021. évi költségvetésének teljesítésére irányuló előterjesztés tartalmát.

Az előterjesztést elfogadva a Közös Önkormányzati Hivatal 2021. évi költségvetésének teljesítéséről az alábbi döntést hozza:

1. A Hivatal teljesített költségvetését 93.405.189forint bevételi és 89.715.656forint kiadási teljesüléssel elfogadja.

A kiadási előirányzatból a személyi juttatás teljesítését 67.847.257 forinttal, a munkaadókat terhelő járulékok és szociális hozzájárulási adó teljesülését 10.149.477 forinttal, dologi kiadás teljesülését 11.668.122 forinttal felhalmozási kiadásait 50.800 forinttal jóváhagyja.

A Hivatal létszámát a határozat 1. melléklete, a teljesült bevételeket a határozat 2. melléklete, a teljesült kiadásokat a határozat 3. melléklete, a beruházások, felújítások teljesítését az 5. melléklet tartalmazza.

1. A Hivatal teljesített költségvetése a székhelye szerinti önkormányzat, azaz Alap Község Önkormányzatának költségvetésében szerepel.
2. A Képviselő-testület felhatalmazza Alap Község polgármesterét és a jegyzőt, hogy a Hivatal teljesített költségvetésének Alap Község Önkormányzat teljesített költségvetésében történő megjelenítéséről rendelettervezet előkészítésének formájában gondoskodjon.

Felelős: polgármester, jegyző

Határidő: azonnal

Alap, 2022. május ….

polgármester